stanford-oval/wikipedia huggingface dataset:
הגירה
השפעת ההגירה על החברה

בתחום החברתי והתרבותי, יוצרת ההגירה מפגשי תרבויות ומקרבת אורחי חיים שונים. לעיתים, תהליך זה מפרה את החברה והתרבות ובמקביל יוצר מתיחויות מרובות ומביא אף לתוצאה של אפליה. המהגר לעיתים קרובות נאלץ להינתק, ולו במקצת, מערכי תרבות, לשון ואורח חייו במדינת המקור.
אם קבוצת המהגרים שווה מבחינה סוציו-אקונומית לאזרחי המדינה, לרוב קלים ההבדלים לגישור. אולם אם קיימים הבדלים משמעותיים מבחינה מעמדית הם עלולים להפוך לאובייקטים של ניצול. אם המצב הסוציו-אקונומי של האוכלוסייה המהגרת טוב יותר מאשר בקרב האוכלוסייה המקומית, האוכלוסייה המהגרת עלולה לטפח יחס התנשאות כלפי האוכלוסייה הוותיקה במדינה.
בתחום איכות החיים, יש מחקרים המראים כי רמת האושר (happiness – Subjective Well-Being) של מהגרים נמוכה מזו של ילידי המקום גם כאשר רמתם הסוציו אקונומית זהה ושאר המשתנים זהים.[דרוש מקור]
התנגדות להגירה

הגירה משפיעה על החברה, התרבות, הפוליטיקה והכלכלה של המדינות הקולטות בדרכים רבות. הדבר גורר לפעמים התנגדות להגירה או שנאת זרים. בתחילת המאה ה-21, חוקרים מזהים התפשטות רטוריקה נגד זרים בתקשורת, בתמיכה עממית בהגבלות הגירה ובהגדלת הנראות של מפלגות ימין בעלות עמדות קסונופוביות באופן גלוי. אמצעים לא יעילים להגבלת ההגירה ומגוון אתני ותרבותי גדול של מהגרים, הובילו לכך שקיימים ויכוחים ציבוריים סוערים ביחס להגירה. הגירה כלכלית אל מדינות מתקדמות גרמה לקיום של מיעוטים אתניים בין לאומיים שיש להם זהויות ונאמנות מפוצולת הגורמים לערעור על תפיסות מסורתיות ביחס לאזרחות ומתחים בין התושבים הילידים לבין המהגרים. שיח על מהגרים והגירה בדרך כלל מביא לתגובה ציבוריות חזקות מאוד, במיוחד אם השיח עבר פוליטיזציה, או כאשר הוא מצטלב עם נושאים דחופים אחרים כמו חשש מפני גלובליזציה או טרור.
ראו גם

הגירה לישראל
משבר ההגירה באירופה
מהגר עבודה
נדידת העמים
גלובליזציה מוגבלת
ילדי התרבות השלישית
הגירה יוצאת
הגירה נכנסת
הערות שוליים

↑   בלומברג,, אסון בהילוך אטי: גרמניה עומדת בפני משבר כוח אדם שעלול לשנות את פניה, באתר הארץ, 20 ביוני 2023
↑  The Religious Composition of the World’s Migrants, מרכז המחקר פיו, 19 באוגוסט 2024
↑   איילת שני, האלפיון העליון מזהם את העולם ואנחנו נושמים את העשן, באתר הארץ, 5 בספטמבר 2018
↑  אסמהאן מסרי-חרזאללה, ערן רזין ומאיה חושן, ירושלים כיעד להגירה פנימית של משפחות פלסטיניות-ישראליות, באתר מכון ירושלים לחקר ישראל, ‏2011
1 2  Stephanie Kramer and Yunping Tong, 3. Christian migrants around the world, Pew Research Center, ‏2024-08-19 (באנגלית אמריקאית)
↑  Stephanie Kramer and Yunping Tong, 4. Muslim migrants around the world, Pew Research Center, ‏2024-08-19 (באנגלית אמריקאית)
↑  Stephanie Kramer and Yunping Tong, The Religious Composition of the World’s Migrants, Pew Research Center, ‏2024-08-19 (באנגלית אמריקאית)
↑  Stephanie Kramer and Yunping Tong, 8. Jewish migrants around the world, Pew Research Center, ‏2024-08-19 (באנגלית אמריקאית)
↑  דנמרק מקשיחה חוקי ההגירה, באתר הארץ, 2 ביוני 2002
↑  מדינות במשבר מוכרות דרכונים כדי לצמצם את הגירעון, באתר כלכליסט, 19 במרץ 2015
↑  Ceobanu AM. Escandell X. 2010. Comparative analyses of public attitudes toward immigrants and immigration using multinational survey data: A review of theories and research. Annual Review of Sociology Volume 36:309-328.
| טראומה נפשית |
| --- | --- | --- |
| מצבי טראומה | סכנת חיים • אלימות • התעללות • אונס • אלימות מינית • מלחמה • טרור  • קרב • תאונת דרכים • טראומה גופנית • שכול • שוד  • אסון טבע • שרפה • הגירה |  |
| מאפייני טראומה | מצוקה נפשית • חרדה • פחד • דאגה • בכי • חוסר אונים • אימה • תבהלה • עוררות • טריגר •  הימנעות • התמודדות ממוקדת הימנעות • רומינציה • מחשבות פולשניות • מחשבות אילו • אשמת שורדים • האשמה עצמית (אנ') • האשמה (אנ') • אשמה (רגש) |  |
| תגובת דחק | דחק • תגובת הילחם או ברח • מערכת העצבים הסימפתטית • ציר ה-HPA • עומס אלוסטטי |  |
| הפרעות | הפרעות הקשורות לטראומה וגורמי דחק • נפגע חרדה • הפרעת דחק חריפה • הפרעת דחק פוסט-טראומטית • הפרעה פוסט-טראומטית מורכבת • טראומה משנית • הפרעת הסתגלות • הפרעת חרדה • התקף חרדה • ביעותי לילה • נדודי שינה • דיסוציאציה • פלשבק • הפרעת דה-פרסונליזציה • הפרעת דה-ריאליזציה |  |
| גורמי חוסן | חוסן נפשי • רשת חברתית • דתיות • מודל רגישות-דחק • מודלים של תורשה, סביבה והתפתחות • סטטוס חברתי • שונות קצב לב |  |
| התמודדות | התמודדות • צמיחה פוסט-טראומטית • תמיכה חברתית • עזרה עצמית • פעילות גופנית • טכניקות הרפיה • מדיטציה טרנסצנדנטלית • אימוני נשימה • הסחת דעת • אסקפיזם |  |
| תרופות | תרופות נוגדות דיכאון • סרטרלין • פרוקסטין • ונלפקסין • פלואוקסטין • קנאביס |  |
| טיפול נפשי | טיפול בהפרעת דחק פוסט-טראומטית • עזרה ראשונה פסיכולוגית • מודל מעש"ה • קבוצת תמיכה • טיפול קוגניטיבי-התנהגותי • טיפול קוגניטיבי-התנהגותי ממוקד בטראומה (אנ') • טיפול בעיבוד קוגניטיבי • EMDR • תרפיית חשיפה ממושכת |  |
| עמותות | ער"ן • נט"ל |  |
אוניית המעפילים "מורדי הגטאות", 1947
ג'ון ריס-דייוויס

| --- | --- |

ג'ון ריס-דייוויס, 2018
 לידה:  5 במאי 1944 (בן 80) בריטניה סולסברי, וילטשייר, אנגליה
 מדינה:  הממלכה המאוחדת 
 תקופת הפעילות:  מ-1964 
 מקום לימודים:  האקדמיה המלכותית לאמנות הדרמה  אוניברסיטת מזרח אנגליה  בית הספר טרורו 
 מספר צאצאים:  3 
 פרופיל ב-IMDb
 חתימה:   
 
ג'ון ריס-דייוויס (באנגלית: John Rhys-Davies; נולד ב-5 במאי 1944) הוא שחקן קולנוע ולשי מועמד פרס אמי. מוכר לרבות בזכות תפקידיו בטרילוגיית "שר הטבעות", בסדרת סרטי "אינדיאנה ג'ונס" ובסדרה הבדיונית "גולשים בזמן".
ביוגרפיה

דייוויס נולד בסולסברי, וילטשייר שבמערב אנגליה לזוג הורים ממוצא וולשי. את מרבית ילדותו בילה דייוויס בבית אימו שבאמנפורד. את השכלתו רכש דייוויס באוניברסיטת מזרח אנגליה. לאחר מכן זכה דייוויס במלגה שאיפשרה לו ללמוד באקדמיה המלכותית לאמנות הדרמה.
דייוויס החל את קריירת המשחק שלו בשנת 1975 בדרמה הקומית הביוגרפית המבוססת על ספרו של קוונטין קריספ "ערום בשירות הציבור". הוא התפרסם לראשונה ב-1976 כשגילם את דמות מפקד המשמר הפרטוריאני, נוויוס סוטוריוס מקרו בסדרת הטלוויזיה של ה-BBC, אני, קלאודיוס. ב-1980 שיחק דייוויס בסדרת הדרמה ההיסטורית זוכת 3 פרסי גלובוס הזהב "שוגון", על תפקידו בסדרה היה דייוויס מועמד לפרס אמי.
בהמשך שנות ה-80 של המאה ה-20 הופיע דייוויס במגוון סרטים כשהבולטים שבהם היו: סרט ההרפתקאות זוכה 4 פרסי אוסקר של סטיבן ספילברג "שודדי התיבה האבודה", בסרט גילם דייוויס את דמותו של סלאח, "החופר הכי טוב בקהיר", חברו של אינדיאנה ג'ונס (האריסון פורד) שעוזר לו למצוא את ארון הברית ובמאבקו כנגד הנאצים הרודפים אחריו ומחפשים גם הם את הארון.
דמות ידועה נוספת אותה גילם דייוויס הייתה בסרט ה-15 בסדרת "סרטי ג'יימס בונד", "007 באזור המסוכן". בסרט גילם דייוויס את דמותו של גנרל לאוניד פושקין, ראש סוכנות הק.ג.ב. שהחליף את גנרל גוגול.
בסוף שנות ה-80 השתתף דייוויס בסרט השלישי ב"סדרת סרטי אינדיאנה ג'ונס", "אינדיאנה ג'ונס ומסע הצלב האחרון". בסרט חובר סלאח לג'ונס ולאביו ד"ר הנרי ג'ונס (שון קונרי) במטרה למצוא את הגביע הקדוש, ולמנוע מהנאצים להשתלט עליו. בנוסף שיחק דייוויס בסדרת הדרמה "תקוות גדולות" המבוססת על הרומן באותו שם מאת צ'ארלס דיקנס.
בשנות ה-90 של המאה ה-20 פתח דייוויס בקריירת דיבוב משחקי מחשב, החל בהמשכון הרביעי של הרצון לעוצמה (סדרת משחקים) ובהמשך משחקים כגון Dune 2000 (שזכה להורדת כוכב באחד המגזינים עקב השתתפותו בו כ"יצאנית מולטימדיה"). במקביל התפרסם בעיקר בזכות דמותו הראשית בסדרה הבדיונית "גולשים בזמן" בה גילם את דמותו של פרופסור מקסימיליאן ארתורו, מרצה לפיזיקה של גיבור הסדרה קווין מלורי (ג'רי אוקונל). דייוויס עזב את הסדרה אחרי העונה השלישית לאחר ביקורת חריפה נגד שינויים דרמטיים שהרשת רצתה, האיכות הרדודה של התסריטים ונגד המפיק בפועל דייוויס פקינפה.
בשנת 2001 נבחר דייוויס על ידי פיטר ג'קסון לתפקיד בסרט הפנטזיה זוכה 4 פרסי אוסקר "שר הטבעות: אחוות הטבעת", בסרט גילם דייוויס את דמותו של הגמד גימלי, המתנדב ללוות את ההוביט פרודו בגינס, כנציג הגמדים, במסעו להשמיד את הטבעת האחת.
בשנה שלאחר מכן השתתף דייוויס בתפקיד כפול בחלק השני, זוכה שני פרסי האוסקר בטרילוגיה "שר הטבעות: שני הצריחים", מלבד גילומו של גימלי דיבב דייוויס גם את דמותו הספרותית של זקן-עץ מנהיג האנטים, עץ עתיק מאוד שיודע לדבר אשר פוגש את פיפין ואת מרי בעת מנוסתם מהאורקים. יחד עם אנטים אחרים הוא תוקף את סרומן במשכנו.
ב-2003 שיחק דייוויס את דמותם של גימלי וזקן-עץ בחלק האחרון ב"טרילוגיית סרטי  שר הטבעות","שר הטבעות: שיבת המלך". הסרט זכה ב-11 פרסי אוסקר וגרף למעלה ממיליארד דולרים.
חיים אישיים

דייוויס נשוי משנת 1966 למתורגמנית סוזן ווליקנסון, לזוג שני בנים: בן וטום. בתחילת שנות ה-80 נפרד דייוויס מאשתו אולם הם לא התגרשו רשמית ונשארו נשואים עד מותה בשנת 2010.
משנת 2004 גר דייוויס עם ליסה מנינג, מנחת טלוויזיה לשעבר, להם ילדה אחת בשם מאיה.
פילמוגרפיה נבחרת

עובד המדינה העירום (1975)
אני, קלאודיוס (1976)
The Nativity‏ (1978) - סרט טלוויזיה
שודדי התיבה האבודה (1981)
אייבנהו (1982)
ויקטור ויקטוריה (1982)
סהרה (1983)
מכרות המלך שלמה (1985)
007 באזור המסוכן (1987)
עבודת שאווה (1988)
אינדיאנה ג'ונס ומסע הצלב האחרון (1989)
משפטו של הענק הירוק (1989)
העולם שאבד (1992)
סייבורג (1993)
רובוט במשפחה (1994)
התרמית הגדולה (1996)
תהילה מביכה (1996)
אלאדין ומלך הגנבים (1996)
חתולים אינם רוקדים (1997)
ספורט הדמים 3 (1997)
Secret of the Andes‏ (1998)
בריטניק (2000)
שר הטבעות: אחוות הטבעת (2001)
שן-סייף (2002)
שר הטבעות: שני הצריחים (2002)
ספר הג'ונגל 2 (2003)
הקמע (2003)
שר הטבעות: שיבת המלך (2003)
12 ימים של טרור (2004)
יומני הנסיכה 2: אירוסין מלכותיים (2004)
המשחק המכריע (2005)
לילה אחד עם המלך (2006)
בשם המלך (2007)
איש הפייה (2007)
אנקונדה 3 (2008)
אסירים של השמש (2008)
אנקונדה 4 (2009)
Kiss Me Deadly‏ (2009) - סרט טלוויזיה
בלונדיניות מודאגות (2013)
מעידה בזמן (2014)
הנביא (2014) - דיבוב
Saul: The Journey to Damascus‏ (2014)
Valley of the Gods‏ (2019)
Moments in Spacetime‏ (2020)
אינדיאנה ג'ונס וחוגת הגורל (2023)
Starbrigth‏ (TBA)
The Sword of Thyrus‏ (TBA)
Kingslayer‏ (TBA)
פילמוגרפיה נבחרת > טלוויזיה

שוגון (1980)
הדחליל וגברת קינג (1982)
סאדאת (1983)
הטמאים (1994-1993)
גולשים בזמן (1995-1997)
הגרגולים (1996-1995) - דיבוב
יקטרינה הגדולה (1995)
התגלות (2005)
תולדות השנארה (2016)
Fresh Eggs‏ (2019)
הערות שוליים

↑  "Dune 2000 (PC)". Next Generation. Imagine Media (48): 134. בדצמבר 1998. נבדק ב-5 באפריל 2021. {{cite journal}}:  (עזרה)
| --- | --- |
בקרת זהויות :  NLI: 987007332590505171  PLWABN: 9810611278905606  BNE: XX1679181  BnF: cb139878011 (data)  GND: 128957638  ICCU: RAVV327314  ISNI: 0000 0001 1773 3719  LCCN: nr96011677  MusicBrainz: 42ac403f-daad-491b-ab40-7b862781594a  NKC: xx0080199  SNAC: w6kp8xtz  Trove: 934071  VIAF: 86479705   WorldCat (עם VIAF): 86479705 
גימלי (גמד לוחם עם גרזן קרב) - בגילומו של ג'ון רייס-דייוויס, בסרטי "שר הטבעות" של פיטר ג'קסון
קודי פרן

| --- | --- |

 לידה:  6 ביולי 1988 (בן 36) אוסטרליה המערבית, אוסטרליה 
 מדינה:  אוסטרליה אוסטרליה
 תקופת הפעילות:  מ-2008
 עיסוק:  שחקן, מפיק, תסריטאי
 מקום לימודים:  אוניברסיטת קרטין  פנימייה 
 פרופיל ב-IMDb
 
קודי פרן (באנגלית: Cody Fern; נולד ב-6 ביולי 1988) הוא שחקן קולנוע, טלוויזיה ותיאטרון אוסטרלי.
ביוגרפיה

פרן נולד בעיירה קרוס הדרומית (אנ') באוסטרליה המערבית. הוא התחנך בפנימייה מרדין קולג' (אנ') הממוקם בעיירה מרדין (אנ'), כ-260 ק"מ מזרחית לפרת', בירת אוסטרליה המערבית.
בשנת 2009 הוא סיים לימודי תואר ראשון עם הצטיינות במסחר מאוניברסיטת קרטין.
קריירה

בשנת 2012 פרן שיחק את התפקיד הראשי של אלברט בהפקה של התיאטרון המלכותי הלאומי למחזה "סוס מלחמה" שזכתה לשבחי הביקורות.
בשנת 2017 ביצע את הופעת הבכורה שלו בקולנוע בסרט "The Tribes of Palos Verdes" לצדה של ג'ניפר גארנר, שגילמה את אימו.
בשנת 2018, הוא פרץ לתודעה בשל גילום דמותו של דייוויד מדסון בסדרה "הרצח של ורסצ'ה: סיפור פשע אמריקאי" של רשת FX. מאוחר יותר באותה השנה שיחק בעונה השמינית של סדרת האימה האנתולוגית "אימה אמריקאית: אפוקליפסה". הוא הופיע גם בעונתה השישית והאחרונה של סדרת הדרמה "בית הקלפים" של נטפליקס בתור דאנקן שפרד. שיחק גם בסרט המלחמה הקנדי "הימים החשוכים הגדולים" לצדה של שרה גאדון.
בשנת 2019 המשיך לשחק בעונתה התשיעית של הסדרה "אימה אמריקאית: 1984".
בשנת 2021, לוהק לאחת הדמויות הראשיות בסדרת הדרמה האוסטרלית "Eden"; בתור אנדי דולן ושיחק בעונה העשירית של הסדרה "אימה אמריקאית 10" בדמותו של תור האמיץ.
בשנת 2022 שיחק פרן לצד מארק וולברג בסרט הדרמה הביוגרפי "האב סטו" בדמותו של הכומר ג'ייקוב.
בשנת 2023 תרם את קולו למשחק הווידאו "Star Wars Jedi: Survivor" כחלק מיקום מלחמת הכוכבים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | The Tribes of Palos Verdes | ג'ים מייסון |  |
| 2017 | Pisces | צ'רלי | סרט קצר; גם במאי ותסריטאי |
| 2018 | The Great Darkened Days | איש מכירות |  |
| 2022 | האב סטו | ג'ייקוב |  |
| 2023 | Fairyland | אדי באדי |  |
| 2025 | Jimpa |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 | הרצח של ורסצ'ה: סיפור פשע אמריקאי | דייוויד מדסון | 4 פרקים |
| 2018 | אימה אמריקאית: אפוקליפסה | מייקל לנגדון | תפקיד ראשי; 10 פרקים |
| 2018 | בית הקלפים | דאנקן שפרד | 6 פרקים |
| 2019 | אימה אמריקאית: 1984 | אקסבייר פליימטון | תפקיד ראשי; 9 פרקים |
| 2021 - 2022 | סיפורי אימה אמריקאים | סטן ווגל / תומאס בראון | 2 פרקים |
| 2021 | Eden | אנדי דולן | 7 פרקים |
| 2021 | אימה אמריקאית 10 | תור האמיץ | 2 פרקים |
פארוקסטין

|  נתונים כימיים |
| --- | --- |
 כתיב כימי:  C19H20NFO3 
 מסה מולרית:  329.143 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון D (אוסטרליה), קטגוריית סיכון D 
 מזהים
 קוד ATC:  N06AB05 
 מספר CAS:  61869-08-7
 PubChem:  43815
 ChemSpider:  39888
 
פארוקסטין (Paroxetine) מוכר גם בשמות המסחריים סרוקסט (Seroxat), פקסיל (Paxil) ופאקסט (Paxxet). בארץ מוכר בעיקר בשם סרוקסאט. תרופה השייכת לקבוצת התרופות מעכבי ספיגה חוזרת של סרוטונין (SSRI).
התרופה משמשת לטיפול: בהפרעת דיכאון, הפרעה אובססיבית-כפייתית, הפרעת חרדה חברתית, הפרעת פאניקה, הפרעת דחק פוסט-טראומטית, הפרעת חרדה מוכללת והפרעה דיספורית קדם וסתית. כמו כן משמשת לטיפול בגלי חום והזעות לילה הקשורים לגיל המעבר.
שימושים רפואיים

פארוקסיטין משמשת בעיקר לטיפול בהפרעת דיכאון מג'ורי ובחרדות שונות (הפרעה טורדנית-קומפולסיבית, הפרעת דחק פוסט טראומטית, הפרעת חרדה חברתית והפרעת פאניקה). היא משמשת גם לאגורפוביה, הפרעת חרדה כללית, הפרעה דיספורית קדם וסתית וגלי חום בגיל המעבר.
שימושים רפואיים > דיכאון

בארצות הברית כל התרופות מקבוצת ה-SSRI (פרט לפלובוקסמין) אושרו לשימוש כנגד דיכאון על ידי ה-FDA.
ברמה סטטיסטית לא נמצאה עליונות של תרופה מסוימת מקבוצת ה-SSRI על פני אחרת. אבל יש טווח תגובות שונה שהוא אינדיבידואלי לכל מטופל לתרופות שונות מהקבוצה. לדוגמה: 50% מהאנשים שלא יגיבו לתרופה אחת מקבוצת ה-SSRI אחד יגיבו טוב לאחרת. לכן לפני מעבר לתרופה אחרת שאינה מקבוצת ה-SSRI כדאי לנסות עוד תרופה מאותה משפחה.
במחקרים אחד מול השני נמצאו מחקרים שהראו שתרופות שעובדות על סרוטונין ונוראפינפרין (TCA, MAOI, אפקסור, מירו) אפשר שמביאות לאחוזים יותר גבוהים של רמיסיה. המשך התפקיד של ה-SSRI כתרופה מהשורה הראשונה משקפת את הקלות של השימוש, הביטחון, וטווח הפעילות הרחב שלהן.
יש קלינאים המנסים לכוון את התרופה המתאימה מקבוצת ה-SSRI מתאים לסימפטומים מהם המטופל סובל. לדוגמה: פלואוקסטין לעיתים קרובות יותר מעורר מתרופות אחרות בקבוצת ה-SSRI, בעוד שפרוקסטין השכיחות שגורם לרדימות יותר גבוהה. חשוב לציין שלמרות שסטטיסטית יש קביעה זו נכונה התגובה לכל תרופה בסופו של דבר משתנה מאדם לאדם. בניסיונות קליניים נמצא שתרופות מקבוצת ה-SSRI יותר אפקטיביות אצל אנשים הסובלים מדיכאון חמור לעומת אלו הסובלים מדיכאון קל.
מגוון מטא-אנליזות נערכו כדי להעריך את יעילות הפארוקסיטין בדיכאון. המסקנה הייתה שפארוקסטין עדיפה או שווה ערך לפלצבו ושהוא שווה ערך לתרופות נוגדות דיכאון אחרות. לא הייתה עדות ברורה לכך שפארוקסטין לא נמצאה טובה יותר או פחות בהשוואה לתרופות נוגדות דיכאון אחרות בטיפול בדיכאון בכל נקודת זמן.
שימושים רפואיים > דיכאון > דיכאון במהלך ואחרי הלידה

אצל נשים המפסיקות או מנסות להפסיק את הטיפול התרופתי במהלך ההיריון אחוזי החזרה של דיכאון מאג'ורי מאוד גבוהים. האחוזים נעים בין 68-100. הסכנה של השפעת הדיכאון על העובר אינה ידועה, אך הסכנה בדיכאון שאחרי לידה בהחלט קיימת. יש תיעוד המצביע על אפשרות לעליה באחוזים של צורך בטיפול מיוחד לילודים של אימהות שקבלו תרוות מקבוצת ה-SSRI במהלך ההיריון. במיוחד צוין הפארוקסטין לגביו קיים פוטנציאל לסינדרום הפסקה של טיפול בנוגדי דיכאון אצל הילודים.
קיימת הזהרה לגבי עליה בפגמים מולדים אצל ילודים לנשים הלוקחות פארוקסטין בשלושת חודשי ההיריון הראשונים. ה-FDA הכניס את הפארוקסטין לקטגוריה D להיריון. ככלל מומלץ להימנע מפארוסטין במהלך ההיריון קיימת שאלה לגבי נשים שכבר לוקחות את התרופה האם התועלת בהמשך נטילת התרופה גבוה יתר מהסיכון לתינוק. נשים הלוקחות פארוקסטין וחושבות להיכנס להיריון או מתכננות היריון ובוודאי נשים שהרו - ההמלצה היא להתייעץ עם רופא.
ממחקרים עולה שלתינוקות שנולדו לנשים שהשתמשו בפארוקסטין במהלך השליש הראשון יש סיכון מוגבר למומים קרדיו-וסקולריים, בעיקר מומים במחיצת החדרים והפרוזדורים. שימוש בפארוקסטין במהלך ההיריון קשור לעלייה של פי 1.5 עד פי 1.7 במומים מולדים, בפרט, מומי לב, שפה וחך שסועים, רגליים מכוסות או כל מומים מולדים.
במחקרים שנעשו בחלב אם של נשים מניקות המטופלות בתרופות מסוג ה-SSRI נמצאו כמויות נמוכות מאוד של התרופה. לא נמצאו השפעות בעייתיות בתינוקות שינקו. הריכוז של סרטרלין ואסציטלופרם שנמצא בחלב האם היה נמוך במיוחד. היו מקרים שדווח על ריכוז גבוה מהממוצע. אין עדיין החלטה סופית בנושא. ולכן חשוב להתייעץ עם הרופא ולהבין את האפשרויות הפתוחות בפני המטופלת.
שימושים רפואיים > דיכאון > אובדנות

ה- FDA פרסם אזהרת קופסה שחורה עבור תרופות נוגדות דיכאון שמזהירה מפני מחשבות אובדניות והתנהגות אובדנית של ילדים ומבוגרים צעירים. אזהרה זו מבוססת על ניתוח בן עשור של נתוני ניסויים קליניים. לאחרונה, ניתוח מחודש ומקיף של נתונים הראה כי מחשבות אובדניות יורדות אצל חולים מבוגרים וגריאטריים שטופלו בתרופות נוגדות דיכאון בהשוואה לפלסבו. לא נמצאו הבדלים עבור בני נוער. אצל מבוגרים, הפחתה ברעיונות התאבדות ובניסיונות התרחשה במקביל לירידה בתסמיני דיכאון. בכל קבוצות הגיל, חומרת דיכאון השתפרה תחת הטיפול התרופתי ובמקביל הייתה ירידה באובדנות. נראה כי SSRI, כמו גם סרוטונינורדרנלין מעכבי ספיגה חוזרת (SNRIs), בעלי השפעה מגנה מפני התאבדות המתווכת על ידי ירידה בתסמיני דיכאון עם הטיפול.
לא נצפתה עדות לסיכון התאבדות מוגבר בקרב צעירים שקיבלו תרופות. חשוב לזכור ש-SSRI, כמו כל תרופות נוגדות דיכאון, נועדו למנוע התאבדות פוטנציאליות בהיותן תרופות נגד דיכאון. בפרקטיקה הקלינית, יש אחוז קטן מהמטופלים שבתחילת הטיפול עם SSRI נעשים מודאגים ונסערים. הופעת תסמינים אלו עלולה לעורר או להחמיר מחשבות אובדניות. לכן חולים הסובלים מדיכאון צריכים להיות במעקב צמוד במהלך תקופת הסיכון המרבי, שהיא בימים ובשבועות הראשונים בהם נוטלים SSRI.
שימושים רפואיים > הפרעות חרדה

פארוקסטין אושרה לטיפול במספר הפרעות חרדה: הפרעת פאניקה (Panic Disorder), חרדה חברתית (Social Anxiety Disorder), הפרעה אובססיבית קומפולסיבית (OCD), חרדה חברתית, הפרעת דחק פוסט טראומטית (PTSD) והפרעת חרדה מוכללת (Generalized Anxiety Disorder - GAD).
שימושים רפואיים > הפרעות חרדה > הפרעת פאניקה

פארוקסטין הייתה התרופה הראשונה מקבוצת ה-SSRI שאושרה בארצות הברית לטיפול בהפרעת פאניקה. מספר מחקרים הוכיחו שפארוקסטין עדיפה על פלצבו בטיפול בהפרעת פאניקה.
פארוקסטין וסרטרלין הן התרופות המומלצות לטיפול בהפרעת פאניקה מתוך קבוצת ה-SSRI. תרופות אלו פועלות פחות מהר מבנזודיאזפינים על הפרעת פאניקה אבל טובות יותר בטיפול בפאניקה עם דיכאון. ציטלופרם, פלובוקסמין ופלואוקסטין - יכולות אף הן להוריד התקפי פאניקה. הפלואוקסמין יכול בתחילת טיפול להעלות חרדה, ההמלצה לגבי אנשים הסובלים מהפרעת פאניקה היא להתחיל במינון נמוך (5 מ"ג) ולעלות לאט מאוד במינון. אפשר לשלב מינונים נמוכים של בנזודיאזפינים כנגד תופעת לוואי זו.
שימושים רפואיים > הפרעות חרדה > חרדה חברתית

קבוצת התרופות SSRI נמצאו אפקטיביות בטיפול בחרדה חברתית. הן משפיעות על הורדת הסימפטומים וחוסר היכולת. אחוזי ההצלחה דומים לאלו של פנלזין שהיה טיפול הבחירה בעבר. SSRI יותר בטוחים מבנזודיאזפינים או MAOI.
פרוקסטין נמצאה יעילה לטיפול בהפרעת חרדה חברתית במבוגרים וילדים. זה גם מועיל לאנשים עם הפרעת חרדה חברתית והפרעת שימוש באלכוהול . תרופות נוספות מקבוצת ה-SSRI נמצאו יעילות לטיפול בחרדה חברתית.
שימושים רפואיים > הפרעות חרדה > הפרעה אובססיבית קומפולסיבית

חלק מהתרופות השייכות לקבוצת ה-SSRI מומלצות לטיפול בהפרעה אובססיבית קומפולסיבית אצל מטופלים שגילם מעל 18 והן: פארוקסטין, פלובוקסמין, סרטרלין ופלואנקסול. פלובוקסמין וסרטרלין אושרו לטיפול בהפרעה גם בילדים בגילאים שבין 6 ל-17 הסובלים מהפרעה אובססיבית קומפולסיבית. 50% מהסובלים מ-OCD מתחילים להראות סימפטומים בילדות או בבגרות, יותר ממחציתם מגיבים לטיפול תרופתי. התגובה יכולה להיות דרמטית. נתונים ארוכי שנים מחזקים את המודל של OCD כהפרעה גנטית, ממושכת (life long) שהטיפול הטוב הוא שימוש רציף בתרופות וטיפול CBT לאורך החיים.
המינון של SSRI להפרעה אובססיבית קומפולסיבית לרוב גבוה מזה לדיכאון. למרות שיכולה להיות תגובה בשבועות הראשונים לטיפול, אפשר שיעברו מספר חודשים עד שיגיעו לאפקט המקסימלי.
פארוקסטין משמשת לטיפול בהפרעה אובססיבית-קומפולסיבית.  בהשוואה לתרופות אחרות פארוקסטין נמצא יעיל כמו: יעילות השוואתית של paroxetine מקבילה לזו של קלומיפראמין וונלפאקסין ו-venlafaxine .   פארוקסטין יעילה גם לטיפול בילדים עם הפרעה טורדנית-קומפולסיבית.
שימושים רפואיים > הפרעות חרדה > הפרעת דחק פוסט-טראומטית

הפרעת דחק פוסט-טראומטית היא הפרעה מורכבת וכוללת סימפטומים משלושה סוגים: התנסות מחדש בטראומה, הימנעות ועוררות יתר. טיפול תרופתי בהפרעת צריך להיות מכוון לסימפטומים אלו. טיפול ארוך זמן בתרופות מקובצת ה-SSRI נמצא כמכסה את הספקטרום רחב יותר מתרופות אחרות למשל מקבוצת ה-TCA או קבוצת ה-MAOI. הגברה באמצעות בנזודיאזפינים יכולה לעזור בשלב החריף. SSRI מקושרים לשיפור משמעותי הן לגבי הסימפטומים החודרניים והן לגבי ההימנעותיים.
פארוקסטין אושרה לטיפול ב-PTSD בארצות הברית, יפן ואירופה. בארצות הברית היא אושרה לשימוש לטווח קצר.
שימושים רפואיים > הפרעות חרדה > הפרעת חרדה מוכללת

פארוקסטין אושרה על ידי ה-FDA לטיפול באנשים הסובלים מהפרעת חרדה כללית.
שימושים רפואיים > הפרעה דיספורית קדם ויסתית (Premenstrual dysphoric disorder - PMDD)

הפרעה המאופיינת בשינויים מתישים במצב הרוח ובהתנהגות במהלך השבוע הקודם לווסת, המפריעים לתפקוד התקין. יש דיווחים על ירידה בסימפטומים תחת טיפול עם: פארוקסטין, סרטרלין, פלואנקסול ופלובוקסמין. ממחקרים שנעשו לגבי טיפול בסרטרלין ובפלואנקסול נמצא שאפשר לתת אותן רק בשבועיים שבין הביוץ לוסת ביעילות שווה למתן רציף.
שימושים רפואיים > גלי חום בגיל המעבר

ב-2013, אושרה הפרוקסטין במינון נמוך בארצות הברית לטיפול בתסמינים וזומטוריים בינוניים עד חמורים כגון גלי חום והזעות לילה הקשורים לגיל המעבר. במינון הנמוך המשמש לגלי חום בגיל המעבר, תופעות הלוואי דומות לפלסבו ואין צורך בהפחתת המינון להפסקה.
שימושים רפואיים > פיברומילגיה

פיברומילגיה היא תסמונת מורכבת ונעשו ניסיונות טיפוליים שונים. מגוון של תרופות פסיכוטרופיות נמצאו יעילות במידה משתנה לתסמונת. במיוחד תרופות נוגדות דיכאון. תרופות מקבוצת חוסמי הספיגה הסלקטיביים של הסרוטונין (SSRI) נמצאו יעילים. כמו כן דווח על הדלוקסיטין (Cymbalta) מקבוצת חוסמי הספיגה חוזרת של סרוטונין נוראפינפרין (SNRI) כיעילה מדובר על תועלת שאינה בהכרח לטווח זמן ממושך, ואינה מביאה לשיקום מלא וחזרה לעבודה.
פסיכותרפיה עוזרת למטופלים לקבל תובנות לגבי אופי ההפרעה וגם לעזור להם לזהות ולהתמודד עם גורמי לחץ פסיכו-סוציאליים המשפיעים על מהלך ההפרעה.
תופעות לוואי

בעת נטילת תרופות מקבוצת ה-SSRI יש לקחת בחשבון את זמן הופעת תופעות הלוואי ואת חומרתן. חלק גדול מהן מופיע בתחילת הטיפול וחולף עם הזמן וחומרתן והסיכון שבהן נמוך. בין תופעות הלוואי הללו נמנות: בחילות וכאבי בטן, דיכוי תיאבון, כאב ראש ונמנום. הפרעה בתפקוד המיני היא המקושרת ביותר לטיפול ארוך טווח. לפעמים ישנה גם עליה במשקל בעת נטילת התרופה.
לגבי פארוקסטין תופעות הלוואי השכיחות כוללות: נמנום, דיכוי תיאבון, הזעה, נדודי שינה והפרעות בתפקוד המיני. תופעות לוואי חמורות עשויות לכלול תסמונת סרוטונין ומאניה . בעוד ששיעור תופעות הלוואי נראה דומה בהשוואה ל-SSRI ו-SNRI אחרים, תסמונות הפסקת תרופות נוגדות דיכאון עשויות להופיע לעיתים קרובות יותר. השימוש בהריון אינו מומלץ, בעוד השימוש בזמן הנקה בטוח יחסית.
פארוקסטין יש אפקט מרגיע יותר מפלואקסטין ולכן מתאימה יותר למקרים המלווים בחרדה ואי שקט.
תופעות לוואי > הפרעה בתפקוד מיני

תופעת הלוואי המקושרת ביותר לטיפול ארוך טווח. השכיחות מוערכת ב-50-80%. התלונות השכיחות ביותר: אנאורגזמה, אורגזמה מעוכבת, וירידה בליבידו. ממחקרים עולה שמדובר בתופעה תלוית מינון, אך הדבר עדיין טעון בדיקה. בניגוד לרוב תופעות הלוואי של ה-SSRI תופעה זו לעיתים רחוקות עוברת עם הזמן.
תופעות לוואי > תופעות לוואי הקשורות למערכת העיכול

תופעות לוואי הקשורות למערכת העיכול מאוד שכיחות. היותר שכיחות הן: בחילה, שלשלול, חוסר תיאבון, הקאות וגזים. פארוקסטין בשחרור מושהה (delayed) גורם לפחות תופעות לוואי הקשורות למערכת היכול מפארוקסטין בשחרור מידי. פארוקסטין לעיתים קרובות גורם לעצירות. תופעות הלוואי הקשורות למערכת העיכול מוקטנות או אפילו נמנעות אם לוקחים את התרופה אחרי ארוחה.
אובדן משקל ותיאבון לרוב מופיעים מייד עם לקיחת התרופה, השיא אחרי 20 שבועות, ואז יש חזרה למשקל ההתחלתי. עד שליש מהאנשים הלוקחים SSRI יעלו במשקל, לפעמים יותר מ-9 ק"ג. ההשפעה על המשקל היא הדרגתית, ולרוב עמידה לדיאטה או פעילות גופנית. פארוקסטין מקושר לעליה במשקל לעיתים יותר תכופות, יותר מהר ועליה יותר משמעותית, בעיקר אצל נשים צעירות.
תופעות לוואי > כאבי ראש

שכיחות הופעת כאב ראש אצל מטופלים בתרופות מקבוצת ה-SSRI היא 18-20%. זה גבוה ב-1% בלבד מעל הפלצבו. מנגד SSRI אפקטיביים כמניעה כנגד מגרנה וכאבי ראש מסוג tension-type.
תופעות לוואי > תופעות לוואי הקשורות למערכת העצבים המרכזית

תופעות לוואי הקשורות מערכת העצבים המרכזית כוללות: חרדה, נדודי שינה, סדציה, חלומות וסיוטים, קהות רגשית, פיהוק.